Երկուշաբթի, սեպտեմբերի 23-ի վաղ առաւօտից Շահինշահրի հայոց ազգային «Նարեկ» մանկապարտէզ-նախակրթարանի սաները համազգեստները հագած՝ իրենց ծնողների եւ հարազատների հետ ներկայացել էին դպրոցում՝ սկսելու ուսումնական նոր տարեշրջանը։ Գլխաւորութեամբ Շահինշահրի հոգեւոր տեսուչ Տ. Անանիա վրդ. Գուճանեանի եւ ներկայութեամբ Սպահանի հայոց թեմի Պատգամաւորական ժողովի, Թեմական ու Կրթական խորհուրդների եւ Շահինշահրի Հայ համայնքի վարչութեան ներկայացուցիչների, առաւօտեան ժամը 10-ին, բացումը կատարւեց 2013-2014 թւականի տարեշրջանի։